স্বদেশ দল (তুরস্ক, ২০২১)
স্বদেশ দল (তুর্কি: Memleket Partisi) হলো তুরস্কের একটি রাজনৈতিক দল যেটি ২০১৮ সালের রাষ্ট্রপতি নির্বাচনে প্রজাতন্ত্রী জনতা দল (সিএইচপি)-এর প্রাক্তন প্রার্থী মুহাররেম ইনজে দ্বারা ১৭ মে ২০২১ সালে প্রতিষ্ঠিত হয়। নির্বাচনের দুই বছর পর ২০২০ সালের সেপ্টেম্বরে দলটি একটি সামাজিক আন্দোলন (স্বদেশ আন্দোলন ) হিসেবে উদ্ভূত হয়েছিলো। সিএইচপি নেতা কেমাল কিলিচদারোলুকে তার পদ থেকে সরিয়ে দিতে ব্যর্থ হওয়ার পরে এটি সিএইচপি থেকে বিভক্ত হয়ে যায়। স্বদেশ আন্দোলন কার্যক্রম চলাকালীন একটি দল প্রতিষ্ঠার জন্য ইনজেকে উৎসাহিত করা হয়েছিলো। দলটিকে মূলত প্রতিষ্ঠিত সিএইচপি নেতৃত্বের বিরুদ্ধে একটি প্রতিবাদী আন্দোলন হিসেবে দেখা হয়, যেটি টানা নির্বাচনে পরাজয় সত্ত্বেও পদত্যাগ করতে অস্বীকার করেছে ও সিএইচপির মূল কামালবাদী মূল্যবোধ থেকে বিচ্যুত হওয়ার অভিযোগে অভিযুক্ত হয়েছে। মহান জাতীয় সভায় এর দুটি আসন রয়েছে।